**2023. évi zsidómissziós beszámoló**

A 2023-as esztendő a találkozások és a programszervezések tekintetében nagyon vegyesen telt. A kovid óta megmaradt online eszközök és csatornák segítségével egyéni és közösségi lelkipásztori és tanítási alkalmak jellemzik a szolgálatomat, illetve olyan események szervezése, melyek a találkozás és a közös ünneplés lehetőségét célozzák.

Az online alkalmak igen beváltak. Külföldről olyan igehirdetők és teológusok, a zsidómisszió területén szolgáló testvérek tanításait hallgathatjuk meg, akik különben nem jutának el Magyarországra. De az érdeklődők nem túl nagy létszáma miatt részesülhetünk a bátorító látásban, a tanításban. Így képzem magam is egy izraeli messiási közösség tanításaiba becsatlakozva. De vannak személyes találkozások is az online térben, személyes lelkigondozás például.

Személyes és közösségi alkalmak mindig nagyon melengetőek. Ilyen volt néhány zsidó nagyünnep megszervezése, melyen természetesen messiási oldalról megközelítve az ünnep támáját volt alkalmunk kifejteni az evangélium mélységét. Ilyen a Páska, vagy a Szukkót ünnepe.

Avi Snyder könybemutatója kapcsán is volt kis részem a szervezésben, bár ezt természetesen a JfJ végezte el.

A korábban elindított év eleji Holokausztmegemlékezések most már mennek a maguk útján. Ennek egyik legszebb és legméltóbb eseménye a Maros utcai alkalom, ami minden év elején kerül megrendezésre a rendelőben. Ennek polgármesteri támogatása is van és tudom, hogy a helyi gyülekezet (Hegyvidék) is bekapcsolódott a szolgálatba, megemlékezésbe.

Egy Bibliaiskolában Ószövetséget tanítva magam is munkálkodom az ige mélyebb megértése révén arra, hogy az antiszemitizmusnak élét vegyük. Ez a mostani események közepette (Hamasz terrortámadás) igencsak elevenünkbe vág. Az eseményekkel kapcsolatban gyűjtést is szerveztünk gyülekezetünkben és más szervezetekkel összefogva sikerült is eljuttatni adományainkat a megfelelő gyülekezet részére, akik ott helyben Izraelben tudták ezeket szétosztani.

Továbbra is együtt munkálkodom a TJCII. (Towards Jerusalem Council 2. – a Második Jeruzsálemi Zsinat felé) és a JfJ (Jews for Jesus – zsidók Jézusért) missziós szervezettel. Munkakapcsolatunk jó, közös alkalmakat szervezünk. Az általunk létrehozott fórum az Izraelfórum, mely 10 kisebb-nagyobb mozgalmat, szervezetet tömörít magába.

Endreffy Géza